b'\n_START_ARTICLE_\nSlu\xc5\xbenik (arhitektura)\n_START_PARAGRAPH_\nSlu\xc5\xbenik (nem\xc5\xa1ko: \xe2\x80\x98\xe2\x80\x99 Dienst\xe2\x80\x99\xe2\x80\x99) (tanki pali\xc4\x8dasti \xc4\x8dleni ob steni ali slopu) je ime za gradbeni element gotske sakralne arhitekture. To je tanek polsteber, v preseku polovica, \xc4\x8detrtina ali tri\xc4\x8detrt kroga, in je eden od sestavnih delov snopastega stebra ali pilastra (francosko: fascicule)._NEWLINE_Slu\xc5\xbenik obi\xc4\x8dajno poteka od dna, preko celotne mase zidu vse do oboka, kjer preide v rebro \xe2\x80\x93 nosilec oboka. Slu\xc5\xbenik zato vizualno in konstrukcijsko deluje kot eden od najpomembnej\xc5\xa1ih elementov notranjosti gotske sakralne arhitekture, posebej povdarjajo\xc4\x8d tipi\xc4\x8dno gotsko vertikalnost volumna in konstrukcije._NEWLINE_Izraz se je prvi\xc4\x8d pojavil v tedenskih obra\xc4\x8dunih pra\xc5\xa1ke stolnice 1372/78 kot\xc2\xa0\xc2\xbbdinst\xc2\xab\xc2\xa0in ga je v literaturi o zgodovini stavbarstva uvedel Georg Gottfried Kallenbach leta 1843/45.'